สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 24 ก.พ.60
27 ก.พ. 2560

ดัชนีดาวโจนส์ตลาดหุ้นนิวยอร์กปิดบวก เมื่อวันศุกร์ (24 ก.พ.) โดยทำสถิติปิดที่ระดับสูงสุดติดต่อกันเป็นวันที่ 11 ขณะที่นักลงทุนจับตาประธานาธิบดีโดนัลด์ ทรัมป์ ซึ่งจะกล่าวสุนทรพจน์ต่อสภาคองเกรสในสัปดาห์หน้า
ดัชนีเฉลี่ยอุตสาหกรรมดาวโจนส์เพิ่มขึ้น 11.44 จุด หรือ 0.05% ปิดที่ 20,821.76 จุด ดัชนี S&amp;P500 บวก 3.53 หรือ 0.15% ปิดที่ 2,367.34 จุด ดัชนี NASDAQ ปรับขึ้น 9.80 จุด หรือ 0.17% ปิดที่ 5,845.31 จุด
 
ตลาดหุ้นยุโรปปิดลบ เมื่อวันศุกร์ (24 ก.พ.) เนื่องจากหุ้นกลุ่มสินค้าโภคภัณฑ์ปรับตัวลง ขณะที่หลายบริษัทเปิดเผยผลประกอบการที่น่าผิดหวัง ซึ่งกระทบต่อความเชื่อมั่นของตลาด
ดัชนี Stoxx Europe 600 ลดลง 0.76% ปิดที่ 370.01 จุด
ดัชนี CAC-40 ตลาดหุ้นฝรั่งเศสลดลง 46.05 จุด หรือ 0.94% ปิดที่ 4,845.24 จุด ดัชนี DAX ตลาดหุ้นเยอรมันลดลง 143.80 จุด หรือ 1.20% ปิดที่ 11,804.03 จุด ดัชนี FTSE 100 ตลาดหุ้นลอนดอนลดลง 27.67 จุด หรือ 0.38% ปิดที่ 7,243.70 จุด
 
ตลาดหุ้นลอนดอนปรับตัวลง เมื่อวันศุกร์ (24 ก.พ.) โดยได้รับปัจจัยถ่วงจากหุ้นกลุ่มธนาคารที่ร่วงลง นอกจากนี้ นักลงทุนยังคงไม่มั่นใจเกี่ยวกับนโยบายเศรษฐกิจของนายโดนัลด์ ทรัมป์ ประธานาธิบดีสหรัฐ ทั้งในเรื่องของการปฏิรูปภาษีและกระตุ้นการใช้จ่าย
ดัชนี FTSE 100 ตลาดหุ้นลอนดอนลดลง 27.67 จุด หรือ 0.38% ปิดที่ 7,243.70 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลง เมื่อวันศุกร์ (24 ก.พ.) หลังมีรายงานว่าจำนวนแท่นขุดเจาะน้ำมันที่ใช้งานในสหรัฐเพิ่มขึ้นทะลุ 600 แท่นในสัปดาห์ที่แล้ว
สัญญาน้ำมันดิบ WTI ส่งมอบเดือนเม.ย. ลดลง 46 เซนต์ หรือ 0.84% ปิดที่ 53.99 ดอลลาร์/บาร์เรล แต่ตลอดทั้งสัปดาห์สัญญาน้ำมันดิบ WTI ปรับตัวเพิ่มขึ้น 1.1%
สัญญาน้ำมันดิบเบรนท์ส่งมอบเดือนเม.ย. ลดลง 59 เซนต์ หรือ 1.04% ปิดที่ 55.99 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวเพิ่มขึ้น เมื่อคืนนี้ (24 ก.พ.) โดยปิดที่ระดับสูงสุดในรอบกว่า 3 เดือน หลังเงินดอลลาร์อ่อนค่าลง เนื่องจากนักลงทุนยังคงไม่มั่นใจเกี่ยวกับนโยบายเศรษฐกิจของนายโดนัลด์ ทรัมป์ ประธานาธิบดีสหรัฐ ซึ่งเงินดอลลาร์ที่อ่อนค่าทำให้ทองคำมีราคาถูกลงสำหรับผู้ถือสกุลเงินอื่นๆ จึงดึงดูดใจนักลงทุนมากขึ้น
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 6.90 ดอลลาร์ หรือ 0.6% ปิดที่ระดับ 1,258.30 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 10 พ.ย.ปีที่แล้ว และตลอดทั้งสัปดาห์ สัญญาทองคำทะยาน 1.6% โดยเพิ่มขึ้นเป็นสัปดาห์ที่ 4 ติดต่อกัน
สัญญาโลหะเงินส่งมอบเดือนมี.ค. เพิ่มขึ้น 22 เซนต์ หรือ 1.3% ปิดที่ 18.34 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 16.80 ดอลลาร์ หรือ 1.7% ปิดที่ 1,028.70 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 1.65 ดอลลาร์ หรือ 0.2% ปิดที่ 772.95 ดอลลาร์/ออนซ์
 
สกุลเงินดอลลาร์สหรัฐอ่อนค่า เมื่อเทียบกับสกุลเงินเยนในการซื้อขายที่ตลาดนิวยอร์กเมื่อวันศุกร์ (24 ก.พ.) เนื่องจากนักลงทุนยังคงไม่มั่นใจเกี่ยวกับนโยบายเศรษฐกิจของนายโดนัลด์ ทรัมป์ ประธานาธิบดีสหรัฐ ทั้งในเรื่องของการปฏิรูปภาษีและกระตุ้นการใช้จ่าย 
ดอลลาร์สหรัฐอ่อนค่าลง 0.6% เทียบเยน แตะที่ 111.95 เยน แต่แข็งค่า 0.1% เทียบฟรังก์สวิส ที่ระดับ 1.0073 ฟรังก์
ส่วนยูโรอ่อนตัวลง 0.2% เทียบดอลลาร์สหรัฐ สู่ระดับ 1.0558 ดอลลาร์